Zor'alinduine

Zor'alinduine () om levitadud kezalind. Erik om üks'jäine Erithacus-heimos toštmižklassifikacijan jäl'ghe. Mülütadas Kärbhaižidenpüdaižed-sugukundha. Lugetas seičemespäi kümnehesai alaerikod.

 Leviganduz 
Lind eläb Evropas, Päivlaskmaižes Azijas i Afrikan pohjoižes. Kezalind pördutase pohjoižmaihe ezmäižiden keskes. Pezoitelese nepsoiš lehtesižiš i segoitadud mecoiš tihedanke alamecanke, läz vezištoid, ristituiden ižanduzsauvusiš, ei varakoi heiden olemišt.

Zor'alinduižiden introduciruindan naprindad oliba satusetomad 19. voz'sadan kahtendes poles Avstralijan suves, Udes Zelandijas i Pohjoižamerikan venos vönes.

 Ümbrikirjutand 
Zor'alinduižen hibjan üläh om hahkvihand, pök om vauged. Käpšud oma pit'kahkod. Lindun oc, kurk, rindaz i pän poled oma rusttad mujul, n'ok i sil'mad oma mustad. Ižačun mujud oma loštamb mi emäčun päiči rauhiš eričuiš, pohjoižen eričuiden höunhišton mujud voidas olda loštamb mi suven. Noriden linduiden höunhišt om läipoikaz koričma-vauged, ruskedpakuižed läipad ozutaškandesoiš aigan mändesHume, R. RSPB Birds of Britain and Europe (Britanijan i Evropan lindud). — London : Dorling Kindersley, 2002. — Lp. 263. ISBN 978-0-7513-1234-8. . Molembad sugud pajatadas, no ižačud erazvuiččemb.

Täuz'kaznuden lindun hibj om 12,5..14 sm pitte, 16..22 g vedutte, suugiden maihutuzkeskust sase 20..22 santimetrad. Oleleb viž..kahesa munad pezas, munind haudutase 13..14 päivest, emäč kazvatab poigaižid ižačuta, ned jädas pezas vižtoštkümne päiväd. Södas maspäi gavedid, čunz'uid i edenoid, sötlesoiš marjoil-ki sügüzel.

 Galerei

 Homaičendad 

Kategorii:Kärbhaižidenpüdaižed
Kategorii:Živatad kirjamišton mödhe
Kategorii:Lindud